ગાંધીનગર શહિર સહિત જિલ્લામાં અત્યાર સુધીમાં મોસમનો કુલ વરસાદ માત્ર ૪૬ મિ.મિ નોંધાયો છે. તેમાં સૌથી વધુ એક માત્ર ગાંધીનગર શહેરમાં ૩૩ મિ.મિ. નોંધાયો છે. આમ હજુ સુધી જિલ્લામાં બે ઇંચ પણ વરસાદ થયો નથી. તેના કારણે જિલ્લાના ખેડૂતો પણ વાવણી લાયક વરસાદની અપેક્ષા રાખીને આકાશ સામે મીટ માંડી રહ્યાં છે. છેલ્લા ત્રણ દિવસથી વરાસાદી માહોલ જામ્યો છે. પરંતુ ગાંધીનગરમાં સોમવારે ઝરમરિયા સ્વરૂપે ધોધમાર વરસાદ આવ્યો હતો. તે પછી આજે શુક્રવારે ગાંધીનગર, દહેગામ અને માણસા પંથકમાં વર્ષારાણીનું આગમન ઝાપટાથી થયુ હતું.